ننګرهار: د افغانی سرې میاشتې ټولنې له لوری د سره رود ولسوالۍ په سیدان عربی کلی کې پېښځپلې کورنۍ سره مرسته تر سره شوه. نن شنبه د روان ۱۴۴۴ هجری قمری کال د رمضان المبارک د میاشتې ۳ مه، چې د ۱۴۰۲ هجری شمسی کال د حمل د میاشتې له ۵ مې نېټې سره سمون خوری. تېره شپه د ننګرهار ولایت په سره رود ولسوالۍ کې د شدید باران له امله د یو کور د چت پرېوتو په پېښه کې یو ماشوم په شهادت رسیدلی ، او د کورنۍ شپږ تنه نور په کې زخمیان شوی وو. یادې پېښځپلې کورنۍ سره د ننګرهار سرې میاشتې نمایند ګۍ رئیس میا صاحب نجم الدین هلال د هدایت پر اساس، یو (۱) باب خېمه، ۶ تختې کمپلې ،۱ د پخلنځی سیټ ، ۱ تخته ترپال، ۲عدد بوشکې، د سرې میاشتې کارمندانو او رضاکارانو له لوری ور کړل شوه.